په خالد شیخ محمد گوانټانامو کې مقدمه
د صدر باراک اوبامه حکومت کوشش وو چې گوانټانامو کې نیول شوې په ځنې مشکوک ترهگرو باندې مقدمې په غېر فوجي، وفاقي عدالتونو کې اوچلوي. خو د کانگرس ځنې غړو لخوا ددغه گام سخت مخالفت اوکړی شو.
په امریکا د کال ٢٠٠١ د ستمبر د ١١نیټې حملو منصوبه ساز خالد شیخ محمد باندې مقدمه به د گوانټانامو، کیوبا، ځندان کې په فوجي عدالت چلول کیږي. امکان دی د امریکې مشر سرکاري وکیل، څارنوال یا پراسکیوټر ایرک هولډر به د گل په ورځ په دحقله رسمي اعلان اوکړي. د سپېنې مانړۍ ترجمان جی کارني وئیلې صدر باراک اوبامه غواړي چې د کال ٢٠٠١ ستمبر د ١١ نیټې حملو کې ککړ کسان انصاف ته مخ کړی شي. د صدر باراک اوبامه حکومت کوشش وو چې گوانټانامو کې نیول شوې په ځنې مشکوک ترهگرو باندې مقدمې په غېر فوجي، وفاقي عدالتونو کې اوچلوي. خو د کانگرس ځنې غړو لخوا ددغه گام سخت مخالفت اوکړی شو. او ددوه کالو د ځند ورستو، گوانټانامو کې نیول شوې کسانو باندې په فوجي عدالتونو کې مقدمې بیا شورو کړی شوې دې. د صدر باراک اوبامه په واک کې د راتگ سملاسي ورستو گوانټانامو کې فوجي مقدمې بندې کړی شوې او باراک اوبامه بندیوانو په حقله تگ لارې ته د بیا کتنې امر هم اوکړو. صدر باراک اوبامه د گوانټانامو فوجي ځندان د بندولو ژمنه هم کړې ده. او هم د گل په ورځ د امریکې سترې محکمې یا سپریم کورټ په گوانټانامو کې بندي د درې کسانو اپیلونه رد کړې دي. اپیلونه دوه د یمن او یو د کویت کس کړې وو چې گوانټانامو کې يي د نامعلومه مودې پورې د بندي ساتلو خلاف يي د احتجاج په توگه دغه اپیل کړی وو. ستر عدالت د هاغه چینایانو په مقدمه څه فیصله اعلان نه کړه چې د ازادیدو منظوري يي شوې ده خو په پیلاؤ کې د ابادیدو وړاندیز يي رد کړی دی.